open-index/open-wikipedia-markdown huggingface dataset:
Cavernícola (filme)

***Cavernícola*** (en ) é un filme estadounidense dirixido por Carl Gottlieb que se estreou en 1981. Está protagonizada por Ringo Starr, Dennis Quaid, Shelley Long e Barbara Bach.

Estreouse en galego o 6 de xullo de 2001 a través da TVG.

## Sinopse 
Idade da Pedra. Atouk (Ringo Starr) está moi namorado, pero, como é o máis pequeno e feble da tribo, a fermosa Lana (Barbara Bach) non lle fai nin caso. Ademais, o compañeiro de Lana, Tonda (John Matuszak), que é o xefe da tribo, expulsouno. Vagando sen rumbo, Atouk coñece certos personaxes que deciden axudalo a volver á tribo.

## Personaxes 
* Ringo Starr como Atouk
* Dennis Quaid como Lar
* Shelley Long como Tala
* Jack Gilford como Gog
* Barbara Bach como Lana
* Evan C. Kim como Nook
* Carl Lumbly como Bork
* John Matuszak como Tonda
* Avery Schreiber como Ock
* Richard Moll como Abominable Home das Neves

## Notas 
## Véxase tamén 
### Ligazóns externas 
* 
* Ficha en AllMovie
Severino Iglesias Siso

**Severino Iglesias Siso**, nado en Lousame e finado en Noia o 14 de novembro de 1977, foi un político galego.

## Traxectoria 
Afiliado a Izquierda Republicana, foi elixido compromisario para a elección do Presidente da República en abril de 1936. Cando nomearon a Germán Vidal Barreiro, o alcalde de Noia, gobernador civil de Cidade Real, Severino Iglesias foi nomeado concelleiro e elixido alcalde a finais de xuño de 1936.

Co golpe de Estado do 18 de xullo de 1936 fuxiu dende Muros cara a Bilbao o 26 de xullo nos bous *Santa Eulalia* e *Santa Rosa*. Foi xulgado en Compostela por rebelión, sendo declarado en rebeldía. As autoridades da ditadura emitiron unha requisitoria en xaneiro de 1937. Abríronlle expediente de responsabilidades políticas en 1939. Dende Bilbao marchou a Barcelona, onde colaborou, como secretario administrativo, coa agrupación Solidaridade Galega Antifeixista.

De alí foi a Francia cun pasaporte especial para dirixirse a París, onde continuou a axuda solidaria aos galegos. Dende a sede do Servizo de Evacuación de Refuxiados Españois (SERE) en París axudou entre outros a Miguel Vázquez Valiño que estaba no campo de concentración de Bram (Aude). Exiliouse na Arxentina. En 1945 integrou a comisión organizadora da Agrupación Izquierda Republicana na Arxentina con Manuel García Gerpe e Luciano Vidán Freiría. Retornou a Galicia en 1962.

## Vida persoal 
Casou con Delfina Pérez García, que finou en decembro de 1970.

## Notas
Manzanillo

***Manzanillo, Valladolid**, un concello da provincia de Valladolid, en Castela e León.
***Manzanillo, Cuba**, un concello cubano da provincia de Granma.
***Manzanillo, Colima**,  un concello mexicano do estado de Colima.
Caxade

O topónimo **Caxade** pode referirse a:

;En Galiza
***Caxade**, lugar da parroquia de Bodaño, no concello de Vila de Cruces;
***Caxade**, lugar da parroquia de Luou, no concello de Teo.

Amais, como apelido pode referirse a:

***Alonso Caxade**, músico galego;
***Caxade**, grupo musical liderado por dita persoa.

## Véxase tamén
### Outros artigos
***Caxadas**, lugar da parroquia de Cambeda, no concello de Vimianzo;
***O Caxado**, lugar da parroquia de Bermui, no concello das Pontes de García Rodríguez.
Boleto de Satanás

O **boleto de Satanás** (***Boletus satanas***), é un fungo basidiomiceto do xénero das boletos, da familia Boletaceae, que medra nos bosques caducifolios das rexións temperadas de Europa e América do Norte, preferentemente en solos calcarios. O corpo frutífero aflora do verán ao outono. É un cogomelo velenoso en cru, provocando trastornos gastrointestinais, mentres que cociñado é indixesto. O epíteto específico "*satanas*" significa "satánico". Son especies moi achegadas o *B. torosus*, o *B. splendidus* e mais o *B. rhodopurpureus* que tampouco teñen valor como comestíbel, resultando indixestos ou lixeiramente tóxicos.

## Morfoloxía 
O cogomelo do *Boletus satanas* ten un chapeu que pode chegar a medir até 25 ou 30&nbsp;cm de diámetro, moi groso e compacto, cunha cutícula que vai do branco agrisado ao verde oliva moi pálido. A súa forma pasa de ser case esférica coas marxes enroladas e de textura lixeiramente aveludada, a abrirse e coller unha forma convexa e textura lisa na madurez. Os poros na zona inferior do chapeu son dunha cor amarelenta nas fases temperás, pasando despois ao alaranxado, tomando finalmente un ton vermello. O pé do corpo frutífero mide entre 5 e 12&nbsp;cm de longo por entre 4 e 10&nbsp;cm de largo, é curto e ten un aspecto bochudo. En fases temperás, o pé é amarelento na parte superior, vermello na parte central e pardo arroibado na base. En fases máis maduras colle unha cor avermellada na súa totalidade e se mancha de azul ao tacto, principalmente na parte inferior. A súa carne é compacta e branca ou amarelenta. Ao cortarla colle un ton cinsento e despois azulado. O seu cheiro é desagradábel e o seu sabor doce. A súa esporada é de cor verde oliva.

## Posibilidades de confusión 
É posíbel confundilo con especies achegadas coma *B. rhodoxantus* ou con exemplares novos de *B. calopus*. Ningunha destas dúas especies é comestíbel.

## Notas 
## Véxase tamén 
### Outros artigos 
* *Boletus* (xénero)
### Ligazóns externas
Megalosauro

O **megalosauro** (do latín *Megalosaurus* ou "lagarto grande") é un xénero de dinosauros terópodos megalosáuridos, que viviron a finais do período Xurásico, fai aproximadamente 150 millóns de anos, no Titoniano, no que hoxe é Europa e posiblemente tamén en América, Asia e África. O seu nome derívase das palabras gregas μεγαλο (*megalos*, grande) e σαυρος (*sauros*, lagarto). Gideon Mantell nomeouno en 1827, converténdoo no primeiro dinosauro descrito. Chamárono así referíndose ao seu gran tamaño. Este dinosauro relaciónallo en base ao descuberto co *Torvosaurus* de América do Norte e o *Poekilopleuron* de Francia.

## Notas 
## Véxase tamén 
### Bibliografía 
* Carrano, M.T.; Benson, R.B.J.; & Sampson, S.D. (2012). "The phylogeny of Tetanurae (Dinosauria: Theropoda)". Journal of Systematic Palaeontology **10**(2): 211–300
Portaavións

miniatura|Vista aérea do portaavións USS Franklin D. Roosevelt (CV-42) da U.S. Navy,  no mar Mediterráneo, en 1976/77.
Un **portaavións** é un buque de guerra deseñado para transportar e operar avións de recoñecemento ou combate, de xeito que serve como base aérea móbil.

Os primeiros modelos eran buques acoirazados adaptados para embarcaban un pequeno número de hidroavións, e foron empregados na primeira guerra mundial. A súa importancia foi recoñecida e nas seguintes décadas construíronse xa modelos deseñados especificamente para realizar funcións de transporte, aterraxe e engalaxe de aeronaves. Durante a segunda guerra mundial tiveron un papel protagonista na estratexia naval, sobre todo no océano Pacífico. Na actualidade existen diversos tipos de portaavións, segundo o seu tamaño, o tipo de avións que pode operar ou a función para a que foi deseñado. Adoitan navegar coa compaña de varios buques, formando un grupo naval do cal é o buque de mando.

O número de portaavións en servizo no mundo non supera as 20 unidades:
* Estados Unidos: 10.
* Italia: 2.
* España, Brasil, Rusia, Francia, Reino Unido, China, India e Tailandia: 1.

Dous destes 20 portaavións foron construídos en Ferrol, o español Juan Carlos I (L-61) e mailo tailandés HTMS Chakri Naruebet. Un terceiro tamén foi construído nos mesmos estaleiros, o xa retirado Príncipe de Asturias (R-11).

## Notas 
## Véxase tamén 
### Ligazóns externas 
* Juan Carlos I (L-61) na web da Armada
1984 (filme)

***1984*** (en inglés *Nineteen Eighty-Four*) é un filme británico dirixido por Michael Radford que se estreou en 1984. Baséase na novela homónima de George Orwell.

Foi emitido en galego pola TVG o 7 de setembro de 1990.

## Sinopse 
O futuro, ano 1984. Winston Smith (John Hurt) soporta unha abxecta existencia baixo a continua vixilancia das autoridades na Oceanía totalitaria. Porén, a súa vida convértese nun pesadelo cando proba o amor prohibido e comete o crime de pensar libremente. Enviado ó sinistro “Ministerio do Amor”, atópase a mercé de O’Brien (Richard Burton), un cruel oficial decidido a dominar os seus pensamentos e a quebrar a súa vontade.

## Personaxes 
* John Hurt como Winston Smith
* Richard Burton como O'Brien
* Suzanna Hamilton como Julia
* Cyril Cusack como Mr. Charrington
* Gregor Fisher como Parsons
* James Walker como Syme
* Andrew Wilde como Tillotson
* Corina Seddon como Mrs. Smith
* Rupert Baderman como Winston Smith de neno
* Bob Flag como Big Brother
* John Boswall como Emmanuel Goldstein
* Phyllis Logan como Voz da pantalla

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Federación Española de Actividades Subacuáticas

A **Federación Española de Actividades Subacuáticas** (**FEDAS**) é un organismo español que regula as actividades relacionadas co mundo subacuático, como o mergullo deportivo, a pesca submarina, a natación con aletas, hóckey subacuático, rugby subacuático e a fotografía do fondo mariño. É a máxima autoridades deportiva española no ámbito dos deportes subacuáticos. Como federación nacional agrupa todos os grupos do Estado, e é membro da Confederación Mundial de Actividades Subacuáticas. En Galicia existe tamén a Federación Galega de Actividades Subacuáticas.

## Historia
En 1947 constituíuse o Comité de Actividades Subacuáticas, ante o grande incremento de prácticas como a pesca submarina ou a inmersión con escafandro autónomo, que deron pé á creación de numerosos clubs. O Comité foi integrado dentro da Federación Española de Pesca, tomando o nome de Federación Española de Pesca e Actividades Subacuáticas. En 1959 o Comité participou na creación da Confederación Mundial de Actividades Subacuáticas, xunto con outras federacións nacionais. En marzo de 1967 o Comité fíxose autónomo da Federación de Pesca, tomando o nome de Federación Española de Actividades Subacuáticas.

## Véxase tamén
### Ligazóns externas
* Federación Española de Actividades Subacuáticas .
Victor Fleming

**Victor Lonzo Fleming**, nado en La Cañada Flintridge (California) o 23 de febreiro de 1889 e finado en Cottonwood (Arizona) o 6 de xaneiro de 1949 foi un director de cinema estadounidense.

## Traxectoria 
Participou como fotógrafo na primeira guerra mundial e foi fotógrafo do presidente Woodrow Wilson en Versalles. Tras coñecer ao director Allan Dwan comezou a traballar como director de fotografía para este e para D. W. Griffith, dirixindo a súa primeira película en 1919.

En 1932 foi contratado pola Metro-Goldwyn-Mayer, dirixindo gran cantidade de filmes. O mellor momento da súa carreira foi 1939, cando dirixiu *The Wizard of Oz* e *Foise co vento*, coa que gañou o oscar ao mellor director.

## Obra 
En trinta anos de carreira, Fleming dirixiu unha gran cantidade de películas, moitas delas na etapa muda do cinema.
* 1932 - *Red Dust*
* 1933 - *Bombshell*
* 1934 - *Treasure Island*
* 1935 - *Reckless*
* 1937 - *Captains Courageous*
* 1939 - *The Wizard of Oz*
* 1939 - *Foise co vento*
* 1941 - *Dr. Jekyll and Mr. Hyde*
* 1942 - *Tortilla Flat *
* 1948 - *Joan of Arc*

## Véxase tamén 
### Ligazóns externas 
*
Espinosauro

O **espinosauro** (*Spinosaurus*, en grego "réptil espiña") é un xénero representado por dúas especies de dinosauros terópodos espinosáuridos, que viviron a mediados do Cretáceo, hai aproximadamente 95 e 93 millóns de anos, no Cenomaniano), no que hoxe é África. O xénero foi coñecido nun principio polos restos atopados en Exipto en 1910 e descritos polo paleontólogo alemán Ernst Stromer. Os restos orixinais foron destruídos durante os bombardeos da segunda guerra mundial, e o material adicional do cranio apareceu en anos recentes. Non está claro se os restos fósiles representan unha ou dúas especies. A especie mellor coñecida é *Spinosaurus aegyptiacus* de Exipto, cunha potencial segunda especie que foi recobrado en Marrocos. Tamén se atoparon restos en Alxeria, Tunisia e posiblemente de Níxer, Kenya e Libia.

## Notas 
## Véxase tamén 
### Bibliografía 
* Glut, D.F. "In search of *Spinosaurus*."  In: *Jurassic classics: a collection of saurian essays and Mesozoic musings*, pp.&nbsp;77–85. Jefferson, NC: McFarland, 2001. .
* Nothdurft, W.; e Smith, J. *The Lost Dinosaurs of Egypt.* Nova York: Random House, 2002. .
*A Tribute to Ernst Stromer: Hundred Years of the Discovery of *Spinosaurus aegyptiacus*: Saubhik Ghosh

### Ligazóns externas 
*"A Strange Dinosaur May Have Swum the Rivers of Africa". Spinosaurus profile by Kenneth Chang at NY Times, 29 de abril de 2020 
* Hartman, Scott. Spinosaur Comparison. *SkeletalDrawing.com*, 2006.
* Lloyd, Robin. The Biggest Carnivore: Dinosaur History Rewritten. *LiveScience*, 1 de marzo de 2006.
* Mortimer, Mickey. *Spinosaurus* Stromer, 1915. (List of specimens from The Theropod Database.)
* Natural History Museum. Dino Directory: Spinosaurus.
* Prendergast, John. Dinosaurs Lost and Found.  *The Pennsylvania Gazette, the Alumni Magazine of the University of Pennsylvania*, xullo/agosto de 2001.
* The Top 8 Paleontology Stories of 2006: 40 New Dinosaur King Rears Its Head. *Discover Magazine*, 29 de decembro de 2006.
Eoraptor

***Eoraptor*** ("ladrón do amencer") é un xénero representado por unha única especie de dinosauro saurisquio, probablemente terópodo, que viviu a finais do período Triásico, hai aproximadamente 231 e 228 millóns de anos, no Carniano, no que hoxe é Suramérica. *Eoraptor lunensis* significa o "primeiro ladrón do Val da Lúa", denotando o nome da especie *lunensis* onde foi descuberto orixinalmente e o nome xenérico da combinación das palabras en grego "Eo" que significa amencer e da latina "raptor", ladrón. Os paleontólogos cren que o *Eoraptor* é o máis semellante ao devanceiro común de todos os dinosauros. Sábese de varios esqueletos ben preservados.

## Notas 
## Véxase tamén 
### Ligazóns externas 
* Paul Sereno's paleontology website 
* Paleobiology Database entry  
* *Eoraptor lunensis* en DigiMorph
Duluth, Xeorxia

**Duluth** é unha vila localizada no condado de Gwinnett no estado estadounidense de Xeorxia. No ano 2010 contaba con 26.600 habitantes.

Segundo a revista Forbes Duluth é unha das 26 mellores cidades dos Estados Unidos á que mudarse.
 
## Historia 
O mercador de algodón Evan Howell fundou o asentamento ao que chamarou '''Howell's Crossing''' tras a construción dunha estrada para o transporte de algodón. Máis tarde cando o Congreso decide crear a liña de ferrocarril que unía a vila con Duluth, Minnesota, que toma o nome do capitán francés Daniel Greysolon, Sieur du Lhut (1636–1710), explorador da zona centro-occidental dos Estados Unidos, a vila recibe o nome de Duluth.

## Demografía 
Segundo o censo de 2010 a composición racial da vila é un 41,5% brancos, 19,5% afroamericanos, 22,2% asiáticos, 14% hispanos e un 2,8% de dúas ou máis razas.

O salario medio dunha familia é de $69,437 e a diferenza de salario media entre homes e mulleres é de $46,683 fronte a $34,334.

A renda per cápita de Duluth é de $29,185. Un 3% das familias e un 4,4% da poboación vive baixo o límite da pobreza.

## Xeografía 
Duluth está situada na área metropolitana de Atlanta, aproximadamente a 32&nbsp;km do distrito financierio de Atlanta. A vila está situada na parte occidental do condado de Gwinnett, limita ao norte co río Chattahoochee e ao nordeste co río Suwanee.

## Empresas 
* NCR na área non incorporada preto de Duluth.
* Advanced Armament Corporation
* AGCO
* Barco
* Broadcom
* Ciba Vision
* General Dynamics
* Given Imaging
* Merial Animal Health
* Nordson
* Primerica
* Rockwell Collins
* Roper Industries
* Tetra Tech
## Notas 
## Véxase tamén 
### Outros artigos 
* Condado de Gwinnett
### Ligazóns externas 
* City of Duluth Georgia Website 
* City-Data.com 
* Departamento de Policía de Duluth
* The Atlanta Journal-Constitution "Duluth Talk"
Andoa escura

A **andoa escura** ***Boletus badius***, ou ***Xerocomus badius*** é un fungo basidiomiceto (tipo boleto) da familia Boletaceae, que medra en bosques de coníferas, e menos frecuentemente en bosques de follosas, das rexións temperadas de Europa e América do Norte, preferentemente en solos acedos. O corpo frutífero abrolla dende finais do verán até finais do outono. É comestíbel, aínda que menos apreciado ca outras especies do xénero, pola súa carne menos firme e compacta. O epíteto específico "*badius*" significa "marrón bonito".

## Morfoloxía 
O cogomelo do *Boletus badius* ten un chapeu de entre 6 e 10 centímetros de diámetro, puidiendo chegar a acadar os 15 centímetros, carnoso, regular e hemisférico ou convexo ao principio e case achatado en exemplares máis maduros. A súa cutícula é algo viscosa en lugares con alta humidade relativa, glabro e de cor parda acastañada, ás veces case negra. Os tubos son regulares, amarelentos ou averdados e collen unha cor azulada ao tocalos. O pé do corpo frutífero mide de 5 a 12&nbsp;cm de longo e de 1 a 5&nbsp;cm de largo, é robusto fibroso e máis claro ca o chapeu, aínda que toma unha cor un chisco máis escura na base. A carne é branca ou amarelenta, de cor parda xusto por baixo da cutícula e toma unha cor lixeiramente azul ao cortala. O seu sabor é doce e ten un recendo moi feble. A esporada é marrón oliva.

## Posibilidades de confusión 
É posíbel confundilo coa andoa moura (*Boletus aereus*), cuxa carne é inmutábel, ou co *Gyroporus castaneus*, tamén comestíbel, cuxo pé é cavernoso (característico dos fungos do xénero *Gyroporus*, ten poros brancos e non toma cor azulada a o cortar.

## Notas 
## Véxase tamén 
### Outros artigos 
* *Boletus* (xénero)
### Ligazóns externas
AM (álbum)

***AM*** é o quinto disco de estudio da banda británica de indie rock Arctic Monkeys, lanzado o 6 de setembro do 2013 a través da compañía Domino Records. O álbum foi producido por James Ford e coproducido por Ross Orton nos estudios Sage & Sound Recording de Los Angeles e Rancho De La Luna en Joshua Tree, California.

## Lista de cancións 
Todas as cancións compostas por Alex Turner.

## Véxase tamén 
### Ligazóns externas 
* Sitio Web Oficial dos Arctic Monkeys
As doce probas de Astérix

***As doce probas de Astérix*** (en ) é un filme franco-belga de animación baseado na serie de banda deseñada de *Astérix*. René Goscinny e Albert Uderzo, os creadores da serie, escribiron a historia e dirixiron o filme eles mesmos e co guionista Pierre Tchernia, un amigo de Goscinny e Uderzo. O filme foi dirixido, producido e animado no estudio de animación de Goscinny e Uderzo, Studios Idéfix.

É o único filme de Astérix (animado ou de acción) que está baseado nun guión orixinal no canto das historias de banda deseñada. Posteriormente, foi adaptado nun tomo da colección e nunha serie de doce libros para nenos lectores.

Estreouse en galego na TVG o 20 de setembro de 1991, e de novo o 6 de abril de 2001. Foi editado en DVD pola TVG coa dobraxe en galego.

## Sinopse 
Como en todos os álbums de Astérix, na Galia, ocupada polos romanos, un pequeno poboado galo resiste de forma vitoriosa os insistentes ataques dos invasores grazas á poción máxica do druída Panorámix. Cando o enésimo ataque é doadamente rexeitado polos aldeáns, empeza a espallarse polas tropas romanas a idea de que, se cadra, eses galos non son seres humanos, senón deuses e, polo tanto, non poden ser vencidos.

Esa historia remata por chegar ao mesmo Xulio César que, escéptico, decide probar a divindade dos galos. Para iso, preséntase na aldea coa seguinte proposta: Do mesmo xeito que Hércules tivo que superar doce probas para ser aceptado no Olimpo, os galos deben superar outras 12 probas (Non as mesmas pois, en palabras do propio César "Esas xa están pasadas de moda"). De seren superadas, os galos serían considerados deuses e Roma pasaría a ser súa, mais no caso de fracasar tan so nunha, os galos sumeteríanse sen resistentencia ao Imperio.

O xefe da aldea, confiado pese ás protestas de Panorámix, acepta o reto e elixe a Astérix, por ser o máis listo, e Obélix, por ser o máis forte, para representar aos galos nestas probas. Os dous heroes, guiados polo supervisor romano Caius Pupus, terán que:
# Vencer nunha carreira a Merinos un campión dos xogos de Olimpia.
# Lanzar a xavalina máis lonxe que Kermes o persa, o mellor "lanzador de arma" do mundo.
# Vencer nun combate a Cylindric o Xermano.
# Enfrontarse ás sacerdotisas da "Illa do pracer".
# Sosterlle a mirada a Iris, o mago exípceo.
# Comer absolutamente todo o que prepare Mannekenpix, o cociñeiro dos titáns.
# Penetrar no Antro da Besta.
# Conseguir o impreso A-38 na Casa da Tolemia.
# Cruzar un abismo con crocodilos do Nilo no fondo a través un cable invisible.
# Agabear a montaña máis alta e responder sen errar ao enigma do Venerable do Cume.
# Pasar a noite na Chaira dos Mortos.
# Gañar nos xogos do circo en Roma
Unha vez máis, o destino da aldea queda nas súas mans nun todo ou nada.

## Notas 
## Véxase tamén 
### Ligazóns externas
Gerardo Martino

**Gerardo Daniel "Tata" Martino**, nado en Rosario o 20 de novembro de 1962, é un exfutbolista e actual adestrador de fútbol arxentino. Xogaba de centrocampista e foi internacional coa selección arxentina.

## Traxectoria 
En xullo de 2013 firmou como adestrador do Barcelona. En maio anunciou que non seguiría no club. O seu substituto foi Luis Enrique.

## Notas 
## Véxase tamén 
### Ligazóns externas 
* Datos do xogador en national-football-teams.com 
* Datos do xogador en bdfa.com.ar
I Want to Marry Ryan Banks

***I Want to Marry Ryan Banks*** (tamén coñecido como ***Reality of Love***) é un telefilme estadounidense-canadense dirixido por Sheldon Larry que se estreou no 2004.

## Sinopse 
Todd, representante e amigo do actor Ryan Banks, quere que este se presente a un “reality show” para poder atopar unha muller que o faga sentar a cabeza e lle axude a mellorar a súa imaxe ante o público.

## Personaxes 
* Jason Priestley como Ryan Banks
* Bradley Cooper como Todd Doherty
* Emma Caulfield como Charlie Norton
* Mark L. Walberg como Stan
* Lauren Lee Smith como Lauren

## Notas 
## Véxase tamén 
### Ligazóns externas 
* 
* Ficha en AllMovie
Speed (filme de 1994)

***Speed*** é un filme estadounidense dirixido por Jan de Bont que se estreou en 1994.

## Sinopse 
Jack Traven (Keanu Reeves) é un intrépido policía dos Ánxeles. A supervivencia nesa cidade para un axente da lei non é unha tarefa doada, pero Jack, ademais de desfrutar de boa sorte, coñece perfectamente os trucos para sortear o perigo. Porén, terá que afrontar unha dura proba cando debe subir a un autobús urbano que leva instalada unha bomba programada para estoupar se o vehículo diminúe a súa velocidade a menos de 50 millas por hora (80 quilómetros por hora). Empeza así unha tola carreira pola cidade, con Jack intentando dar confianza á unha fermosa pasaxeira chamada Annie (Sandra Bullock) que substituíu o condutor, ferido no "secuestro".

Descóbrese que o terrorista que puxo a bomba chámase Howard Payne (Dennis Hopper), quen foi policía, e que fixo isto porque quere extorsionar á cidade por 3,7 millóns de dólares. Payne ten todas as bazas nas súas mans, xa que nin sequera o colega de Jack, Harry Temple (Jeff Daniels), que actúa a través das autoridades policiais, pode facer algo acabando mesmo morto no intento. Aínda así Traven está decidido a facer todo o posíbel para deter ao terrorista.

## Personaxes 
* Keanu Reeves como Oficial de policía Jack Traven
* Dennis Hopper como Howard Payne
* Sandra Bullock como Annie Porter
* Jeff Daniels como Detective Harry Temple
* Joe Morton como Tenente "Mac" McMahon
* Richard Lineback como Sarxento Norwood
* Alan Ruck como Doug Stephens
* Margaret Medina como Oficial de policía Robin Barnette
* Carlos Carrasco como Ortiz
* Hawthorne James como Sam
* Beth Grant como Helen
* Glenn Plummer como "Tuneman"

## Galardóns e nomeamentos 
* 1994: 2 Oscars: Mellor son e efectos de son. 3 nomeamentos.
* 1994: 2 premios BAFTA: Mellor montaxe e son. Nomeado a mellores efectos especiais.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Baltasar Kormákur

**Baltasar Kormákur**, nado en Reiquiavik o 27 de febreiro de 1966, é un actor, produtor e director de cine islandés. É fillo do pintor barcelonés residente en Islandia, Baltasar Samper.

## Traxectoria 
Como actor é coñecido sobre todo por películas como *Reykjavík-Rotterdam* ou *101 Reykjavík* e como director por algunha das súas última películas como *Contraband*.

A súa película *Mýrin* conseguiu o Globo de Cristal no Festival Internacional de Cine de Karlovy Vary en 2007, dita película está baseada na novela homónima escrita por Arnaldur Indriðason.

## Filmografía 
### Como actor 
* *Veggfóður: Erótísk ástarsaga* (1992)
* *Ævintýri á okkar tímum* (1992)
* *Agnes* (1995)
* *Draumadísir* (1996)
* *Djöflaeyjan* (1996)
* *Split* (1999)
* *Englar alheimsins* (2000)
* *Parçalanma* (2000)
* *101 Reikiavik* (2000)
* *No Such Thing* (2001)
* *Regína* (2001)
* *Minä ja Morrison* (2001)
* *Stormy Weather* (2003)
* *Reykjavík-Rotterdam* (2008)

### Como director 
* *101 Reikiavik* (2000)
* *Hafið* (2002)
* *A Little Trip to Heaven* (2005)
* *Mýrin* (2006)
* *Brúðguminn* (2008)
* *Inhale* (2010)
* *Contraband* (2012)
* *Djúpið* (2012)
* *The Missionary* (2013)
* *2 Guns* (2013)
* *Á deriva* (2018)
* *Snerting* (2024)

## Véxase tamén 
### Ligazóns externas 
*
Esporocarpo

[miniatura|[Basidiocarpos de *Amanita muscaria*.]]
[miniatura|Ascocarpo de *[Sarcoscypha austriaca*]]

O **esporocarpo** é o **corpo frutífero** dos fungos. É unha estrutura pluricelular onde se orixinan estruturas que producen esporas coma os basidios e os ascos. O corpo frutífero é parte da fase sexual do ciclo vital dun fungo, mentres o resto do seu ciclo está caracterizado polo crecemento dun micelio vexetativo e mais pola produción asexual de esporas.

O esporocarpo dun basidiomiceto coñécese co nome de basidiocarpo, mentres que o corpo frutífero dun ascomiceto recibe o nome de ascocarpo. Hai un rango significativo de formas e morfoloxías tanto nos basidiocarpos coma nos ascocarpos; estas características son importantes para a identificación e taxonomía dos fungos. Os corpos frutíferos chámanse *epixeos* (*epigeus*) se medran no chan, como fan os cogomelos correntes, mentres que o grupo chamado *hipoxeos* (*hypogeus*) medran por baixo do chan, no solo, coma as trufas.

O corpo frutífero máis grande coñecido era un espécime de *Fomitiporia ellipsoidea* atopado na illa Hainan. Medía 1.085&nbsp;cm de longo e pesaba uns 400–500&nbsp;kg.

## Notas 
## Véxase tamén 
### Bibliografía 
* Zabowski, D., Zasoski, R.J., Littke, W., Ammirati, J., 1990. *Metal content of fungal sporocarps from urban, rural, and sludge-treated sites*. J. Environ. Qual. 19, 372–377
At First Sight

***At First Sight*** é un filme estadounidense dirixido por Irwin Winkler que se estreou en 1999.

## Sinopse 
Durante unhas vacacións, unha muller (Mira Sorvino) acode a un clínica de descanso onde coñece un masaxista cego de nacemento do que se namora tolamente.

## Personaxes 
* Mira Sorvino como Amy Benic
* Val Kilmer como Virgil Adamson
* Kelly McGillis como Jennie Adamson
* Steven Weber como Duncan Allanbrook
* Bruce Davison como Dr. Charles Aaron
* Nathan Lane como Phil Webster
* Drena De Niro como Caroline

## Véxase tamén 
### Ligazóns externas 
* 
* Ficha en RottenTomatoes
Moll Flanders (filme de 1996)

***Moll Flanders*** é un filme estadounidense dirixido por Pen Densham que se estreou en 1996.

## Sinopse 
Nada na miseria do Londres de comezos do século XVIII, Moll Flanders aprende axiña as leccións dunha vida de desgrazas e crueldades. Moll Flanders é filla dunha muller cuxo aforcamento atrasouse o tempo preciso para que ela nacese. Edúcase cunhas monxas que non poden dominar o seu espírito independente, un espírito que non posúe o intolerante sistema de clases da chamada ilustración. Moll aférrase con forza á idea de que un día coñecerá a felicidade pero, ata que ese intre chegue, non dubida en roubar e prostituírse para sobrevivir, sempre soñando cunha vida mellor. Un día, a súa sorte cambia cando un artista a contrata como modelo e se namora dela.

## Personaxes 
* Robin Wright como Moll Flanders
* Morgan Freeman como Hibble
* Stockard Channing como Mrs Allworthy
* John Lynch como Jonathan
* Brenda Fricker como Mrs Mazzawatti
* Geraldine James como Edna
* Aisling Corcoran como Flora
* Jeremy Brett como Pai do artista
* Britta Smith como Nai do artista
* Cathy Murphy como Polly
* Emma McIvor como Mary
* Maria Doyle Kennedy como Alice

## Notas 
## Véxase tamén 
### Ligazóns externas 
* 
* Ficha en AllRovi
Unha loura moi legal

***Unha loura moi legal*** (en ) é un filme estadounidense dirixido por Robert Luketic que se estreou no 2001. Estreouse en galego a través da TVG o 2 de marzo de 2012.

## Sinopse 
Elle Woods é a loira prototípica, unha rapaza popular, boa estudante, presidenta da súa irmandade e Miss Xuño no calendario da Universidade. Desfrutou dunha vida marabillosa e está namorada de Warner Huntington III. Pero todo derrúbase cando o seu noivo decide romper con ela debido a que é loira e non formal de abondo para a súa futura carreira no mundo da política. Decidida a saír adiante, Elle matricúlase na Facultade de Dereito da Universidade de Harvard, asumindo un reto aínda maior do que agardaba.

## Personaxes 
* Reese Witherspoon como Elle Woods
* Luke Wilson como Emmett Richmond
* Selma Blair como Vivian Kensington
* Matthew Davis como Warner Huntington III
* Victor Garber como Profesor Callahan
* Jennifer Coolidge como Paulette Bonafonté
* Holland Taylor como Profesor Stromwell
* Ali Larter como Brooke Taylor-Windham
* Jessica Cauffiel e Alanna Ubach como Margot e Serena
* Oz Perkins como "Dorky" David Kidney
* Linda Cardellini como Chutney Windham
* Raquel Welch como Mrs. Windham-Vandermark
* Meredith Scott Lynn como Enid Wexler

## Galardóns e nomeamentos 
* 2001: Globos de Ouro: Nomeado a mellor filme Comedia e actriz comedia (Reese Witherspoon).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Unha loira moi legal 2

***Unha loira moi legal 2*** (en ) é un filme estadounidense dirixido por Charles Herman-Wurmfeld que se estreou no 2003. É a secuela do filme de 2001 *Unha loura moi legal*. Estreouse en galego a través da TVG o 10 de decembro de 2011.

## Sinopse 
Elle (Reese Witherspoon) está de volta como a enérxica, optimista e snob avogada da facultade de Harvard. Nesta ocasión, Elle irá a Washington a defender os dereitos dos animais.

## Personaxes 
* Reese Witherspoon como Elle Woods
* Sally Field como Victoria Rudd
* Regina King como Grace Rossiter
* Jennifer Coolidge como Paulette Bonafonté Parcelle
* Bruce McGill como Stanford "Stan" Marks
* Dana Ivey como Libby Hauser
* Bob Newhart como Sid Post
* Luke Wilson como Emmett Richmond
* Bruce Thomas como Guy Parcelle
* Mary Lynn Rajskub como Reena Giuliani
* J. Barton como Timothy McGinn 
* Sarah Shahi como Becky
* Masi Oka como Congresista

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Alfredo Ramos López

**Alfredo Pío Ramos López**, nado en Camporrapado (Silleda) en 1898 e finado na vila de Silleda o 18 de xullo de 1960, foi un médico galego.

## Traxectoria 
miniatura|dereita|Busto do doutor Ramos na praza da igrexa de SilledaLicenciouse en Medicina e Cirurxía na Universidade de Santiago de Compostela en 1925. En Madrid realizou estudos de Odontoloxía e especializouse en Obstetricia e Xinecoloxía. Foi concelleiro de Silleda durante a Segunda República. Obtivo a praza de Medicina xeral en Silleda, onde foi coñecido por exercer a súa profesión desinteresadamente, acudindo polas parroquias a pesar das malas comunicacións e escasos medios da época.

## Homenaxe 
Trala súa morte, o pobo de Silleda levantoulle un busto da súa persoa en recoñecemento dos seus méritos como médico. "*Os veciños do municipio de Silleda ao Médico D. Alfredo Ramos López, como testemuño de agradecemento*" reza a inscrición que ten este busto.

## Vida persoal 
Casou en 1942 coa mestra Mª Luisa Regina Mosquera Martínez, irmá de Fernando Mosquera Martínez, alcalde de Silleda entre 1967 e 1971.

## Notas
Trufa (homónimos)

O termo **Trufa** pode referirse a:

***Trufa**, nome de diferentes especies de fungos subterráneos do xénero ***Tuber***:
****Trufa común**, a especie *Tuber cibarium*, fungo subterráneo comestíbel ao que se lle atribúen propiedades afrodisíacas;
****Trufa negra**, a especie *Tuber melanosporum*.
***Trufa (alimento)**, alimento moi apreciado consistente no corpo frutífero dalgúns fungos, que poden ser do xénero *Tuber* (principalmente) ou doutros xéneros;
***Trufa**, punta negra e húmida do morro dalgúns animais, fundamentalmente do can e do gato;
***Trufa**, doce de forma redonda elaborado con chocolate, manteiga e azucre e cuberto de cacao en po ou chocolate.

## Notas
## Véxase tamén
### Outros artigos
***Trufas**, lugar da parroquia de Santaballa, no concello lugués de Vilalba.
Virus (filme de 1999)

***Virus*** é un filme estadounidense dirixido por John Bruno que se estreou en 1999.

## Sinopse 
Logo de perder a súa carga por mor dunha treboada, o remolcador "Sea Star" refúxiase no ollo do furacán para realizar reparacións. Nese intre avistan un navío científico ruso aparentemente abandonado. Tódolos problemas que aflixían á tripulación pola perda da súa carga parecen solucionarse cando o capitán lles informa dos cartos que poden conseguir polo rescate do navío. Pero cando restablecen a enerxía do barco, algúns tripulantes comezan a desaparecer misteriosamente.

## Personaxes 
* Jamie Lee Curtis como Kelly "Kit" Foster
* William Baldwin como Steve Baker
* Donald Sutherland como Capitán Robert Everton
* Joanna Pacuła como Nadia Vinogradova
* Marshall Bell como J. W. Woods Jr.
* Sherman Augustus como Richie Mason
* Cliff Curtis como Hiko
* Julio Oscar Mechoso como Squeaky

## Notas 
## Véxase tamén 
### Ligazóns externas 
* 
* Ficha en AllMovie
Marta (nome)

[miniatura|[Marta de Betania|Santa Marta á esquerda, *Xesús na casa de María e Marta*, obra de Harold Copping.]]

**Marta** é un nome propio feminino galego. Esta forma escrita é común con outras linguas románicas, xermánicas e eslvas. A súa orixe é o arameo: ܡܳܪܬܳܐ, *Mârtâ*; en  (pronunciado Martâ); que significa "señora, patroa". É un nome moi estendido en todo occidente. En galego antigo aparecía coa grafía: **Martha**. É un dos nomes máis tradicionais e populares de Galiza. A padroa de multitude de parroquias galegas é Santa Marta.

En xaneiro de 2023 existían 12.070 mulleres en Galicia co nome Marta, cunha media de idade de 35,1 anos.

## Etimoloxía 
Marta de Betania era unha personaxe bíblica do Novo Testamento, irmá de Lázaro e María de Betania (Xoán 11:1-2).

## Santoral 
A festividade de Santa Marta celébrase o día 29 de xullo.

O día 23 de febreiro celébrase a festividade de Santa Marta de Astorga.

## Equivalencias noutras linguas 
## Persoeiros 
### Galegas 
* Marta Sánchez, Madrid, 1966 , cantante galega. 
* Marta Larralde, Vigo, 1981 , actriz galega. 
* Marta Dacosta, Vigo, 1966, poeta galega. 
* Marta Ortega, A Coruña en 1983 , empresaria galega, vicepresidenta de dúas sociedades do grupo Inditex. 
* Marta Álvarez, A Coruña, 1943, política galega do PPdeG. 
* Marta Darriba, xornalista galega.
* Marta Bobo, Ourense, 1966, foi unha ximnasta galega. 
* Marta González Vázquez, Santiago de Compostela, 1965 , historiadora e política galega do PPdeG . 
* Marta Míguez, Cortegada, 1973, atleta galega.
* Marta Fernández Currás, Vigo, 1963, política galega do PPdG . 
* Marta Neira, filóloga e ensaísta galega . 
* Marta Rivera de la Cruz, Lugo, 1970, escritora galega en lingua castelá.

### Doutras nacionalidades 
* Marta Mata, Barcelona, 1926, foi unha política e pedagoga catalá.
* Marta Hazas, Santander, 1977, actriz española. 
* Marta Etura, San Sebastián, actriz vasca. 
* Marta de Suecia, Princesa de Suecia e Noruega.
* Marta Brunet, escritora chilena.
* Marta Canessa, ex-primeira dama do Uruguai.
* Marta Larraechea, política chilena.
* Marta Sahagún, ex-primeira dama de México.

#### Martha e Marthe 
* Martha Hildebrandt, política peruana.
* Martha Hackett, actriz estadounidense.
* Martha Scott, actriz estadounidense.
* Martha Alter, compositora estadounidense.
* Marta Casals Istomin, música portoriqueña.
* Martha Mödl, soprano alemá.
* Martha Wainwright, cantante canadense.
* Martha Gellhorn, escritora estadounidense. 
* Martha Stewart, empresaria estadounidense.
* Marthe Bibesco, escritora romanesa-francesa.
* Marthe Keller, actriz suíza.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Caselas Fútbol Club

dereita|miniatura|Atlético Cuntis - Caselas FC, Primeira Rexional 2022-23.

O **Caselas Fútbol Club** é un equipo de fútbol galego de Salceda de Caselas. Fundouse en 1967 e compite no Grupo 5 da Primeira Autonómica de Galicia. O seu terreo de xogo é o Campo da Gándara.

## Historia 
En Salceda de Caselas, o 28 de xuño de 1967, por instancia de varios veciños e coa asistencia das autoridades locais, celébrase unha reunión no Concello co obxectivo de construír unha sociedade deportiva. O anuncio da reunión espertou grande interese entre a veciñanza. Discutidos amplamente todos os puntos sometidos a consideración dos presentes, chegouse á conclusión de que, tendo en conta a grande afección que existe nesta comarca, debería constituiíse un equipo de fútbol co nome de "Caselas FC". Tras amplas deliberacións, acórdase nomear unha comisión xestora encargada da constitución da "Sociedad Deportiva Caselas FC" e da redacción dos seus estatutos. Así mesmo, acórdase abrir prazo para a presentación de candidatura para a xunta directiva e que, tan pronto estean os estatutos, se convoque unha asemblea para a súa aprobación.

Este equipo representativo da localidade ata aquí chamábase "Salceda FC". Ao solicitar a inscrición federativa, viuse obrigado a variar o nome por "Caselas FC".

Inicialmente, o uniforme foi: camiseta azul celeste, pantalón negro e medias negras con rebordo branco.

O escudo é un círculo en cuxo interior figuran un C, mais un F superposto e máis pequeno e, igualmente superposto e máis pequeno, un C.

A afección do Caselas F.C foi premiada pola Federación Galega de Fútbol, como a máis deportiva da tempada 1967-1968.

## Datos do club
### Historial na liga
|valign="top" width=0%|

|valign="top" width=0%|

|}

### Palmarés 
*Dúas ligas de División Preferente Autonómica, grupo sur: 1991-1992 e 1999-2000.
*Unha liga de Primeira División Autonómica: 1976-1977.

## Véxase tamén
### Bibliografía
*

### Ligazóns externas
*Datos do club en lapreferente.com
Daylight

***Daylight*** é un filme estadounidense dirixido por Rob Cohen que se estreou en 1996.

## Sinopse 
Un camión que transporta substancias perigosas estoupa no túnel Holland que une a illa de Manhattan co continente. As autoridades cren que hai superviventes atrapados no túnel pero non saben como rescatalos. Ademais, as augas do río Hudson están asolagando o túnel, así que non teñen moito tempo. Kit Matura, ex director do Servizo de Emerxencia Médica, é o único que pode intentar o rescate porque coñece mellor que ninguén as características do túnel. 

## Personaxes 
* Sylvester Stallone como Kit Latura
* Amy Brenneman como Madelyne "Maddy" Thompson
* Viggo Mortensen como Roy Nord
* Dan Hedaya como Frank Craft
* Stan Shaw como George Tyrell
* Jay O. Sanders como Steven Crighton
* Karen Young como Sarah Crighton
* Danielle Harris como Ashley Crighton
* Colin Fox como Roger Trilling
* Claire Bloom como Eleanor Trilling
* Vanessa Bell Calloway como Grace Calloway
* Sage Stallone como Vincent
* Renoly Santiago como Mikey
* Trina McGee como LaTonya
* Marcello Thedford como Kadeem
* Barry Newman como Norman Bassett
* Mark Rolston como Xefe Dennis Wilson
* Jo Anderson como Bloom
* Rosemary Forsyth como Ms. London

## Galardóns e nomeamentos 
* 1996: Nomeado ó Oscar: Mellores efectos sonoros.
* 1996: 2 nomeamentos ós Premios Razzie: Peor actor (Stallone) e peor canción orixinal.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Iron Sky

***Iron Sky*** é unha coprodución finesa, alemá e australiana dirixida por Timo Vuorensola que foi estreada no 2012.

## Sinopse 
A finais da segunda guerra mundial un grupo de científicos nazis lanzaron unha nave en dirección á cara oculta da Lúa. Unha vez alí, estableceron unha fotificación en segredo que lles permitiu recompoñerse e formar un novo exército. O 2018 é o ano que escolleron para regresar á Terra, cunha misión moi clara: dominar, dunha vez por todas, á humanidade.

## Personaxes 
* Julia Dietze como Renate Richter
* Götz Otto como Klaus Adler
* Christopher Kirby como James Washington
* Tilo Prückner como Doutor Richter
* Udo Kier como *Mondführer* Wolfgang Kortzfleisch
* Peta Sergeant como Vivian Wagner
* Stephanie Paul como Presidente dos Estados Unidos (parodia de Sarah Palin)
* Claus Wilcke como Representante ruso.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Cellular

***Cellular*** é un filme xermano-estadounidense dirixido por David R. Ellis que se estreou no 2004.

## Sinopse 
Un rapaz recibe a chamada dunha muller que lle di que foi secuestrada e que están a piques de asasinala. Ademais, os seus captores buscan tamén ó seu marido e ó seu fillo. Ela precisa axuda, pero non sabe onde está e a batería do móbil non dura eternamente.

## Personaxes 
* Kim Basinger como Jessica Martin
* Chris Evans como Ryan Hewitt
* Jason Statham como Ethan Greer
* William H. Macy como Sarxento Bob Mooney
* Eric Christian Olsen como Chad
* Matt McColm como Deason
* Noah Emmerich como Jack Tanner
* Brendan Kelly como Mad Dog
* Eric Etebari como Dmitri
* Valerie Cruz como Dana Bayback 
* Richard Burgi como Craig Martin
* Jessica Biel como Chloe
* Caroline Aaron como Marilyn Mooney
* Dat Phan como Artista
* Rick Hoffman como Avogado
* Adam Taylor Gordon como Ricky Martin

## Notas 
## Véxase tamén 
### Ligazóns externas 
*
Song for a Raggy Boy

***Song for a Raggy Boy*** é un filme irlandés dirixido por Aisling Walsh que se estreou no 2003. Baséase no libro Patrick Galvin, que á súa vez está baseado en feitos reais.

## Sinopse 
Irlanda, 1939. Ó reformatorio católico de San Xudas chega un novo mestre (Aidan Quinn) cuxos métodos chocan frontalmente cos do resto do profesorado, encabezado polo irmán John (Iain Glen), que non dubida en tratar violentamente ós alumnos. É a historia dun home que decide rebelarse e loitar contra o férreo réxime do reformatorio. A súa vida é unha dramático viaxe, dende as destruídas rúas do Madrid da Guerra Civil Española ó limitado mundo dun reformatorio.

## Personaxes 
* Aidan Quinn como William Franklin 
* Iain Glen como Irmán John 
* Marc Warren como Irmán Mac 
* Dudley Sutton como Irmán Tom 
* Alan Devlin como Padre Damian 
* Stuart Graham como Irmán Whelan 
* John Travers como Liam Mercier 636 
* Chris Newman como Patrick Delaney 743 
* Andrew Simpson como Gerard Peters 458

## Notas 
## Véxase tamén 
### Ligazóns externas 
*
Mirra

miniatura|Anacos de mirra.
A **mirra** (do latín *myrrha*, e este do grego μύῤῥα) é unha resina moi aromática producida por unha árbore orixinaria de Arabia

Obtense facendo unha fenda na casca da especie arbórea *Commiphora myrrha*, da exsuda unha resina gomosa, de cor amarela que ao se enxugar colle formas irregulares e tons pardos avermellados. A árbore medra no nordés de África, en Arabia e en Turquía.

Foi moi valorada na antigüidade, xa que era un dos compoñentes para a elaboración de perfumes, incenso, ungüentos, unturas, menciñas e para esluír tintura nos papiros. Usábase tamén para embalsamar os mortos.

A mirra, en épocas do imperio romano, era usada como anestésico para os expirantes ou os condenados a morte e se adoitaba dar mesturada con viño.

A gomorresina tense utilizado tamén coma estimulante e tónico, e na actualidade emprégase coma antiséptico en enxaugaduras bocais e dentífrico, entre outros.

Esta substancia tamén ten numerosas propiedades medicinais e se usaba para tratar a rouquén, a disentería e coma antiparasitaria. Ademais, Dioscórides menciona no seu tratado "De Materia Médica" as propiedades abortivas da mirra.

## Notas 
## Véxase tamén 
### Outros artigos 
* Incenso
### Bibliografía 
* Dalby, Andrew (2000), *Dangerous Tastes: The Story of Spices* (*Sabores perigosos: A historia das especias*, aínda sen edición en galego), Londres: British Museum Press, ISBN 0-7141-2720-5, pp.&nbsp;107–122.
Mirra (homónimos)

O termo **mirra** pódese referir a:

* **Mirra**, substancia avermellada resinosa  e recendente.
* **Mirra**, arbusto nativo de Arabia (*Commiphora myrrha*).
* **Mirra**, na mitoloxía grega foi unha princesa nova á que os deuses transformaron na árbore da que naceu Adonis.
* Dave Mirra, practicante de deportes extremos.

## Toponimia 
*El Camp de Mirra, en España.
Co xenio destrozado

***Co xenio destrozado*** é o segundo álbum de estudio da cantautora galega SES. Foi editado o 11 de xuño de 2013.

## Listaxe de cancións 
## Membros 
*María Xosé Silvar, Sés (voz e guitarra acústica)
*Fran Sanz (baixo)
*Marcos Pazo (batería) 
*Tito Calviño (guitarras)

## Véxase tamén 
### Ligazóns externas 
* Páxina oficial de Sés
* *Co xenio destrozado* en Amazon.es
Barry Levinson

[miniatura|Barry Levinson en [2009, no Festival de cine de Tribeca.]]
**Barry Levinson**, nado en Baltimore (Maryland) o 6 de abril de 1942, é un director de cinema e guionista estadounidense.

## Traxectoria 
O seu primeiro traballo no mundo do espectáculo foi como guionista de programas cómicos, pasando logo a escribir para o cinema. Debutou coma director con *Diner*.

Conseguiu o maior éxito na súa carreira con *Rain Man*, coa que gañou o oscar ao mellor director e o Oso de Ouro en Berlín.

Tamén traballou como produtor de diversos filmes.

## Obra 
* 1982 - *Diner*
* 1984 - *O mellor*
* 1985 - *Young Sherlock Holmes*
* 1987 - *Tin Men*
* 1987 - *Good Morning, Vietnam*
* 1988 - *Rain Man*
* 1990 - *Avalon*
* 1991 - *Bugsy*
* 1992 - *Toys*
* 1994 - *Jimmy Hollywood*
* 1994 - *Acoso*
* 1996 - *Sleepers*
* 1997 - *Wag the Dog*
* 1998 - *Sphere*
* 1999 - *Liberty Heights*
* 2000 - *An Everlasting Piece*
* 2001 - *Bandits*
* 2004 - *Envexa*
* 2006 - *Man of the Year*
* 2008 - *What Just Happened*
* 2012 - *The Bay*

## Véxase tamén 
### Ligazóns externas 
* 
* Páxina web oficial
Helen Hunt

**Helen Elizabeth Hunt**, nada o 15 de xuño de 1963 en Culver City (California), é unha actriz, directora e guionista estadounidense. Foi protagonista da comedia de situación *Mad About You* durante sete anos. Posteriormente apareceu no filme de 1997 *As Good as It Gets* polo cal gañou Oscar á mellor actriz. Outros traballos notables inclúen *Twister*, *Cast Away*, *What Women Want*, *Pay It Forward*, *Soul Surfer* e *The Sessions*. Fixo o seu debut como directora no 2007, con *Then She Found Me*. Ó longo da súa carreira gañou catro Premios Emmy, catro Globos de Ouro, dous Screen Actors Guild e un Oscar.

## Filmografía 
### Televisión 
### Cine 
## Véxase tamén 
### Ligazóns externas 
* 
* Ficha en AllMovie
El viaje de Carol

***El viaje de Carol*** é un filme hispano-portugués dirixido por Imanol Uribe que se estreou no 2002.

## Sinopse 
Carol (Clara Lago), unha adolescente de nai española e pai norteamericano, viaxa por primeira vez a España coa súa nai (María Barranco) en 1938. O seu pai, a quen adora, é piloto das Brigadas Internacionais. Cando chega á vila materna, atópase cunha familia que, ademais de vivir baixo o xugo dos convencionalismos, agocha moitos segredos. Pero Carol, de carácter rebelde, oponse á rixidez dese mundo que lle resulta alleo. A complicidade con Maruja (Rosa María Sardá), a sabedoría do seu avó (Álvaro de Luna) e o seu amor por Tomiche (Juan José Ballesta) abriranlle as portas a un universo de sentimentos adultos.

## Personaxes 
* Clara Lago como Carol
* Juan José Ballesta como Tomiche
* Ben Temple como Robert
* Álvaro de Luna como Amalio
* Lucina Gil como Dolores
* Mabel Rivera como Manuela
* Celso Bugallo como José
* María Barranco como Aurora
* Rosa María Sardá como Maruja
* Carmelo Gómez como Adrián
* Ana Villa como Chana
* Daniel Retuerta como Culovaso

## Produción 
### Localizacións 
*A película desenvólvese en Cantabria arredor do concello de Las Fraguas e a comarca de Besaya.
*Estación da Ponte Taboada, Silleda
*Liérganes, Cantabria
*Palacio de los Hornillos, Las Fraguas, Cantabria
*Ponte da Barca, Portugal
*Ponte de Lima, Portugal

## Notas 
## Véxase tamén 
### Ligazóns externas 
*